b'\n_START_ARTICLE_\nPenzance\n_START_SECTION_\nToponim\n_START_PARAGRAPH_\nPenzance (Pennsans) ali "sveti rt" v kornij\xc5\xa1\xc4\x8dini se sklicuje na lokacijo kapele, ki se danes imenuje St. Anthony in naj bi stala pred ve\xc4\x8d kot tiso\xc4\x8d leti na zahodu, kjer je danes pristani\xc5\xa1\xc4\x8de Penzance. Ni dokumentov, ki bi omenjali svetega Antona. Zdi se, da je to v celoti neutemeljeno. Edini preostali predmet iz te kapele je vklesan lik, znan kot "St. Raffidy", ki je ve\xc4\x8dinoma erodiran in ga lahko najdemo v \xc5\xbeupnijski cerkvi device Marije v bli\xc5\xbeini prvotnega kraja kapele. Do 1930-ih se je zgodovina kazala tudi v izbiri simbola mesta, odsekana "sveta glava" svetega Janeza Krstnika. To je \xc5\xa1e vedno mogo\xc4\x8de videti na dr\xc5\xbeavljanskih znakih \xc5\xbeupana mesta Penzance in na ve\xc4\x8d pomembnih krajih v mestu.\n_START_SECTION_\nGeografija\n_START_PARAGRAPH_\nPenzance le\xc5\xbei v zalivu Mount, kjer se vode Rokavskega preliva (La Manche) me\xc5\xa1ajo z vodami Atlanskega oceana. To je skrajni zahod polotoka Cornwall.\n_START_SECTION_\nZgodovina\n_START_PARAGRAPH_\nPenzance je dobil status trga leta 1404, status mesta pa leta 1614, ki mu ga je podaril kralj Jakob I._NEWLINE_Penzance ima izrazito enakomerno podnebje, ki omogo\xc4\x8da \xc5\xa1tevilnim subtropskim rastlinam, da cvetijo, zato vzgajajo zgodnjo zelenjavo in cvetje, \xc5\xa1e posebej na arhipelagu Scilly v Atlantskem oceanu, oddaljenem 56 km jugozahodno, za katerega je Penzance glavna prometna to\xc4\x8dka in zveza s svetom._NEWLINE_Bli\xc5\xbenje majhno ribi\xc5\xa1ko naselje Newlyn radi obiskujejo umetniki. Penzance je znan kot eno redkih angle\xc5\xa1kih mest, ki so ga v 17. stoletju ve\xc4\x8dkrat oropali pirati kot neza\xc5\xa1\xc4\x8diteno mesto, oddaljeno od ve\xc4\x8djih sredi\xc5\xa1\xc4\x8d._NEWLINE_To je spodbudilo viktorijanska avtorja Gilberta in Sullivana, da sta napisala opereto Pirati iz Penzanca.\n_START_SECTION_\nGospodarstvo\n_START_PARAGRAPH_\nGospodarstvo Penzance je kot mnoge kornvalske skupnosti imelo precej\xc5\xa1njo \xc5\xa1kodo zaradi upada ribi\xc5\xa1tva, rudarstva in kmetijstva. Penzance ima zdaj razvito lahko industrijo, turizem in maloprodajo. Stanovanja so \xc5\xa1e vedno razmeroma draga, pla\xc4\x8de so nizke, stopnja brezposelnosti je visoka.\n_START_SECTION_\nRudarstvo\n_START_PARAGRAPH_\nKo je rudarstvo postalo bolj zapleteno, je bila leta 1890 ustanovljena rudarska \xc5\xa1ola (Science School). Leta 1910 je bila zdru\xc5\xbeena z rudarsko \xc5\xa1olo v Cambornu in Redruthu in nastala je \xc5\xa1ola kovinskega rudarstva v Cambornu, zdaj znana kot Camborne School of Mines. Je del univerze v Cornwallu s kampusom v Tremoughu v Falmouthu. Do leta 1663 je bila v mestu Penzance kovnica , odgovorna za obdav\xc4\x8ditev kositra v imenu vojvodstva Cornwall; ta status je imela 176 let.  William Pryce leta 1778 v svoji knjigi Mineralogia Cornubiensis pi\xc5\xa1e, da je kovnica v Penzancu skovala ve\xc4\x8d kositra kot mesta Liskeard, Lostwithiel in Helston skupaj. Ob obali mesta poleg obmo\xc4\x8dja, imenovanega Wherrytown, je bil podmorski rudnik. Rudnik Wheal Wherry je delal od 1778 do 1798 in ponovno od 1836 do 1840.  Ustanovil ga je 57-letni rudar po imenu Thomas Curtis, ki je dejal, da je "zelo bogat v globini" in je bil povezan z obalo z lesenim mostom; rudo so preva\xc5\xbeali s \xc4\x8dolnom. Rudnik je bil po\xc5\xa1kodovan leta 1798, ko je ameri\xc5\xa1ka ladja zlomila sidro v bli\xc5\xbeini Newlyna in se zaletela v most in glavo konstrukcije. Kasnej\xc5\xa1i poskusi rudarjenja niso bili tako donosni. _NEWLINE_V 19. stoletju in do leta 1912 je imel Penzance najve\xc4\x8djo talilnico kositra v Cornwallu, ki jo je upravljala dru\xc5\xbeina Bolitho. Posledica te koncentracije rudarskega bogastva je bila, da je Penzance postal sredi\xc5\xa1\xc4\x8de komercialnega ban\xc4\x8dni\xc5\xa1tva. Banka Bolitho (zdaj del banke Barclay)  in banka Penzance sta bili dve izmed najve\xc4\x8djih, slednja je sicer propadla leta 1896.\n_START_SECTION_\nZnamenitosti\n_START_PARAGRAPH_\nVelik del mesta je za\xc5\xa1\xc4\x8diten v lokalnem na\xc4\x8drtu Penwith , ki ga urejajo posebni zakoni. Sedanje za\xc5\xa1\xc4\x8diteno obmo\xc4\x8dje obsega ve\xc4\x8dino jedra mesta in zgodovinskih pristanov obmo\xc4\x8dja Newlyn in Mousehole. V mestu so \xc5\xa1tevilne gregorijanske in regentske stavbe._NEWLINE_Market House in Staro mestno hi\xc5\xa1o (1836\xe2\x80\x931838) na Judovski ulici je oblikoval William Harris v neogr\xc5\xa1kem slogu. Ima velik jonski portik in je prekrit s kupolo. Za banko Lloyds je bila v letih 1922 in 1925 zelo spremenjena._NEWLINE_Nekdanja glavna Kapelska ulica (Chapel Street) ima \xc5\xa1tevilne zanimive stavbe, tudi Egiptovsko hi\xc5\xa1o, hotel Union (z gregorijanskim gledali\xc5\xa1\xc4\x8dem, ki ni ve\xc4\x8d v uporabi) in Branwellovo hi\xc5\xa1o, v kateri, kjer sta neko\xc4\x8d \xc5\xbeiveli mati in teta znanih sester Bront\xc3\xab. Gregorijansko gledali\xc5\xa1\xc4\x8de je bilo zgrajeno okoli leta 1787, zaprto je bilo leta 1831. Pravijo, da je bila v njej objavljena Nelsonova zmaga pri Trafalgarju.  Regentske in gregorijanske terase in hi\xc5\xa1e (na Regentskem trgu in Clarencevi ulici) so pogoste v nekaterih delih mesta. Bli\xc5\xbenji subtropski park Morrab ima veliko dreves in grmovnic, od katerih jih veliko ni mogo\xc4\x8de gojiti na prostem nikjer drugje v Veliki Britaniji. Zanimiva je obala s svojo promenado in bazenom na prostem z morsko vodo Jubilee Pool (eden izmed najstarej\xc5\xa1ih ohranjenih bazenov dekorativne umetnosti v dr\xc5\xbeavi), zgrajen v obdobju razcveta mesta kot modnega obmorskega letovi\xc5\xa1\xc4\x8da. Bazen je oblikoval stotnik F. Latham, in\xc5\xbeenir v mestnega sveta. Odprt je bil leta 1935, v letu srebrnega jubileja kralja Jurija V.  Bazen je uvr\xc5\xa1\xc4\x8den med zgradbe II. razreda na seznamu, je trikotne oblike z ljubkimi krivuljami in velja za najbolj\xc5\xa1i ohranjeni bazen poleg Saltdean Lida v Brightonu. Bazen je trenutno zaprt, ker je bil po\xc5\xa1kodovan po neurju februarja 2014. _NEWLINE_Ve\xc4\x8d delov promenade je bilo uni\xc4\x8denih zaradi neviht. Zadnja je bila 7. marca 1962 na pepelni\xc4\x8dno sredo, ko so bili velik del zahodnega dela promenade, bli\xc5\xbenji vrt Bedford Bolitho (zdaj park) in vas Wherrytown zelo po\xc5\xa1kodovani. Na obrobju mesta je Trereife House, uvr\xc5\xa1\xc4\x8dena v II. razred na seznamu, dvorec v slogu kraljice Ane, ki zdaj ponuja nastanitve in gosti dogodke.\n_START_SECTION_\nPomembni prebivalci\n_START_PARAGRAPH_\nV mestu so \xc5\xbeiveli igralka Thandie Newton, manekenka in igralka Jean Shrimpton in kartograf Jack Richards. Tu se je rodila Maria Branwell, mati treh znanih pisateljic Charlotte Bront\xc3\xab, Emily Bront\xc3\xab in Anne Bront\xc3\xab.\n_START_SECTION_\nSir Humphry Davy\n_START_PARAGRAPH_\nV Penzance se je rodil kemiksir Humphry Davy. Bil je predsednik Kraljeve dru\xc5\xbebe in je izumil postopek elektrolizo; prvi je izoliral natrij; odkril je du\xc5\xa1ikov oksid; skupaj s Faradayem je dokazal, da so diamanti narejeni iz \xc4\x8distega ogljika. Danes je morda najbolj znan kot izumitelj varnostne svetilke za rudarje ali Davyjeve svetilke. Njegov kip stoji na vrhu Market Juw Street v bli\xc5\xbeini hi\xc5\xa1e, v kateri se je rodil. Glasbeni in matemati\xc4\x8dni kolid\xc5\xbe se imenuje po znanstveniku. Robert Dunkin, izdelovalec znanstvenih instrumentov, je Davyja u\xc4\x8dil osnov prakti\xc4\x8dne znanosti.'